Primul crossover electric de la Volkswagen, prezentat online. Cât trebuie să scoți din buzunar dacă îl vrei.
Volkswagen a prezentat online primul său crossover electric, ID.4. Mașina are o autonomie de 400 de kilometri și prețul începe de la 41.000 de dolari. Volkswagen vrea să producă un milion de mașini electrice până în 2023.
După ce scandalul DieselGate a șifonat serios imaginea companiei, Volkswagen încearcă să recupereze cu o serie de mașini electrice.Anul trecut a lansat ID.3 la Salonul auto de la Frankfurt, iar acum a prezentat și primul crossover, cu numele ID.4. De data asta online, fără fastul unei lansări cu public.Deși se vorbea despre o autonomie de 500 de kilometri, până la urmă nu bate cei 480 de kilometri ai Tesla Model Y. Este totuși, o cifră respectabilă, comparabilă cu a concurenței Hyundai Kona. Și prețul este apropiat de al competitorului coreean. Versiunea de bază pentru ID4 costă 41.000 de dolari.Pilotul și cascadorul Tanner Foust spune că-i aduce aminte,de emblematicul Beetle.Tanner Foust, pilot: "Motorul e montat aici, pe puntea spate, exact la fel ca la originalul Beetle, ceva apropiat și drag sufletului meu și de asta, probabil, mașina pare jucăușă, ca un Volkswagen clasic. Dar, țineți minte, nu e nimic old-school cu privire la tehnologia din aceaștă mașină.“.